**ՀԻՄՆԱՎՈՐՈՒՄ**

**«Հայաստանի Հանրապետության բարձրագույն ուսումնական հաստատությունների 2023/2024 ուսումնական տարվա` պետության կողմից ուսանողական նպաստների ձևով ուսման վարձի լրիվ փոխհատուցմամբ (անվճար), առկա ուսուցմամբ, մագիստրոսի կրթական ծրագրով ընդունելության տեղերը հաստատելու մասին»**

**ՀՀ կառավարության որոշման նախագծի վերաբերյալ**

|  |  |
| --- | --- |
|  | **Անհրաժեշտությունը** |
|  | Կառավարության որոշման նախագծի ընդունումը բխում է «Կրթության մասին» ՀՀ օրենքի 28-րդ հոդվածի 6-րդ մասի և «Բարձրագույն և հետբուհական մասնագիտական կրթության մասին» ՀՀ օրենքի 5-րդ հոդվածի 2-րդ մասի 6-րդ կետի պահանջներից: |
|  | **Ընթացիկ իրավիճակը և խնդիրները** |
|  | Պետության կողմից ուսանողական նպաստների ձևով ուսման վարձի լրիվ փոխհատուցմամբ (անվճար), առկա ուսուցմամբ, մագիստրոսի կրթական ծրագրով ընդունելության տեղերը ձևավորվել են Կառավարության 2014 թվականի հոկտեմբերի 23-ի հմ. 1191-Ն որոշմամբ հաստատված բարձրագույն մասնագիտական կրթության մասնագիտությունների և որակավորումների ցանկի, ինչպես նաև Կրթության և գիտության նախարարի 2015 թվականի հուլիսի 3-ի հմ. 647-Ա/Ք հրամանով հաստատված բարձրագույն մասնագիտական կրթության մասնագիտություններին և կրթական ծրագրերին համապատասխան:  2023/2024 ուսումնական տարվա մագիստրատուրայի ընդունելության տեղերը՝ ըստ մասնագիտությունների (կրթական ծրագրերի) ձևավորելիս հաշվի են առնվել բուհերի կողմից ներկայացված հայտերը, աշխատաշուկայում որոշ մասնագիտությունների (կրթական ծրագրերի) գծով առկա պահանջարկը, նախորդ ուսումնական տարիներին, ըստ մասնագիտությունների, մագիստրոսի կրթական ծրագրով փաստացի ընդունելության ցուցանիշները, բակալավրիատի (ըստ մասնագիտությունների և կրթական ծրագրերի) բարձր առաջադիմություն ունեցող շրջանավարտների թիվը, ինչպես նաև լիցենզիայով բուհերին հատկացված տեղերի քանակը:  Անհրաժեշտ ենք համարում նշել, որ ՀՀ վարչապետի 2022 թվականի սեպտեմբերի 2-ի հմ․ 1007-Ա որոշմամբ ստեղծված աշխատանքային խմբի կողմից առաջարկվել է մագիստրոսի կրթական ծրագրով 2023-2024 ուստարվա անվճար ուսուցմամբ տեղերը՝ նախորդ ուստարում հատկացված տեղերի քանակի համեմատ, կրճատել մոտավորապես 10 տոկոսով (հնարավորինս ոչ STEM մասնագիտություններից (կրթական ծրագրերից)), հաշվի առնելով նախորդ ուստարվա փաստացի ընդունելության արդյունքները (անվճար և վճարովի), և դրանք հատկացնել առկա ուսուցմամբ բակալավրի կրթական ծրագրով ընդունելությանը։ Այսպիսով, 2022-2023 ուստարվա համեմատ մագիստրոսի կրթական ծրագրով անվճար տեղերից 103-ը հատկացվել է բակալավրի ու անընդհատ և ինտեգրացված կրթական ծրագրով ընդունելությանը։ Կարևոր է նշել, որ պահուստային տեղերից 2-ը, ինչպես նաև ներքին վերաբաշխման արդյունքում բուհերին հատկացված տեղերից 3 անվճար տեղ հատկացվել է «Իրավագիտություն» մասնագիտության «Միջազգային դատարաններ և արբիտրաժ» նոր կրթական ծրագրին (ընդամենը՝ 5 տեղ): **Կառավարության 2021 թվականի նոյեմբերի 18-ի հմ. 1902-Լ որոշմամբ հաստատված «Հ**այաստանի Հանրապետության կառավարության 2021-2026 թվականների գործունեության միջոցառումների ծրագրի» 18-րդ կետի համաձայն՝ 4-ական տեղ հատկացվել է «Արևելագիտություն» մասնագիտության «Ադրբեջանագիտություն» և «Կովկասագիտություն» մասնագիտության «Վրացագիտություն» կրթական ծրագրերին (ուսումնառությունը կկազմակերպվի Երևանի պետական համալսարանում): Նշենք նաև, որ «Ադրբեջանագիտություն» և «Վրացագիտություն» կրթական ծրագրերի ֆինանսավորումը ներառված է 2023-2025 թվականների պետական միջնաժամկետ ծախսային ծրագրում:  Հարկ է նշել, որ մագիստրատուրայի 2023-2024 ուստարվա ընդունելության անվճար տեղերի ցանկը լրացվել է նոր կրթական ծրագրերով, որոնցից են՝ «Կենսաբանություն» մասնագիտության «Գենոմիկա և բժշկական բջջագենետիկա» և «Գենային ճարտարագիտություն», «Իրավական ուսումնասիրություններ» մասնագիտության «Մեդիա և տեղեկատվական իրավունք», «Սարքաշինություն և չափագիտություն» մասնագիտության «Կենսաբժշկական ճարտարագիտություն», «Համակարգչային ճարտարագիտություն» մասնագիտության «Քոմփյութերային տեխնոլոգիաներ և ցանցեր», «Շինարարական ճարտարագիտություն» մասնագիտության «Հիդրոտեխնիկական և հիդրոէներգետիկ կառուցվածքներ», «Կառավարում» մասնագիտության «Հյուրընկալության կառավարում» և այլ կրթական ծրագրերով:  2023-2024 ուստարում բնական գիտություններ բնագավառի մասնագիտություններին հատկացվել է 235, տեխնիկական գիտություններին՝ 148 անվճար տեղ: Նախորդ ուսումնական տարվա համեմատ բնական և տեխնիկական գիտություններին հատկացված տեղերի թիվն ավելացել 5-ով (375/370)։  Այսպիսով, 2023/2024 ուսումնական տարվա` պետության կողմից ուսանողական նպաստների ձևով ուսման վարձի լրիվ փոխհատուցմամբ (անվճար), առկա ուսուցմամբ, մագիստրոսի կրթական ծրագրով ընդունելությանը հատկացվել է 1271 տեղ, որից 1014-ը՝ պետական բարձրագույն ուսումնական հաստատություններին: Պահուստային տեղերի քանակը՝ 14 տեղ (որից 10-ը՝ ոստիկանության կրթահամա­լիրի կրճատված տեղերից):  Նշենք նաև, որ Պաշտպանության նախարարության ներկայացրած հայտի հիման վրա Վ. Սարգսյանի անվան ռազմական համալսարանին հատկացվել է 30 տեղ՝ նախորդ ուստարվա 28-ի դիմաց, Պաշտպանական ազգային հետազոտական համալսարանին՝ 10 տեղ, նախորդ ուստարվա 25 տեղի դիմաց: ՀԱՊԿ անդամ երկրների ռազմաուսումնական հատատություններում ՀՀ զինծառայողների համար հատկացված տեղերի կրճատմամբ պայմանավորված, առաջարկվել է ՀԱՊԿ անդամ երկրների ռազմաուսումնական հաստատությունների համար 2022-2023 ուսումնական տարում հատկացված 73 տեղի փոխարեն հատկացնել 34 տեղ: Առաջարկվել է Պաշտպանության նախարարության համար նպատակային կադրեր պատրաստելու նկատառումով 2 տեղ հատկացնել Հայաստանի ազգային պոլիտեխնիկական համալսարանի «Ավիացիոն և հրթիռային տեխնիկա» մասնագիտությանը (նույն կրթական ծրագրով): Տեղեկացնեմ նաև, որ 76 տեղի ֆինանսավորումը կկատարվի Պաշտպանության նախարարության բյուջեի միջոցների հաշվին: Այսպիսով, Պն-ին հատկացված տեղերը կլինի 76, նախորդ ուստարվա 126 տեղի դիմաց (50 տեղով պակաս): |
|  | **Տվյալ բնագավառում իրականացվող քաղաքականություն** |
|  | Նախագծի ընդունումը նպատակ ունի կանոնակարգել պետական բարձրագույն ուսումնական հաստատությունների մագիստրատուրայի ընդունելությունը:  Մագիստրոսի կրթական ծրագրով ընդունելության կազմակերպումը հետապնդում է երկու նպատակ՝  1. Աշխատաշուկայի պահանջներին համապատասխան նեղ մասնագիտական գիտելիքներով մասնագետների պատրաստում, որոնք ուսումն ավարտելուց հետո հիմնարար գիտելիքներով աշխատանքի կանցնեն համապատասխան ոլորտում.  2. Մասնագետների պատրաստում, որոնք հետագայում իրենց կրթությունը կշարունակեն ավելի բարձր կրթական աստիճանում՝ ասպիրանտուրայում:  Նախագծով նախատեսված են պահուստային տեղեր, որոնք ըստ անհրաժեշտության կհատկացվեն ընդունելության մրցույթի արդյունքում հավասար միավորներ (ՄՈԳ) հավաքած դիմորդներին:  Ընդունելության տեղերը ձևավորելիս հաշվի է առնվել ՀՀ Կառավարության 2021 թվականի օգոստոսի 18-ի հմ. 1363-Ա որոշմամբ հաստատված Հայաստանի Հանրապետության կառավարության 2021-2026 թվականների ծրագիրը, համաձայն որի՝ պետության համար առաջնային և կարևորություն ունեցող ոլորտները պետք է ապահովել համապատասխան որակավորմամբ մասնագետներով: Մասնավորապես տեղեր են հատկացվել համակարգչային գիտությունների, մաթեմատիկայի, ֆիզիկական գիտությունների, ճարտարագիտության, կենսաբանական գիտությունների ոլորտներին՝ ինֆորմատիկա (համակարգչային գիտություն), տեղեկատվական տեխնոլոգիաներ, տեղեկատվական անվտանգություն, ծրագրային ճարտարագիտություն,տեղեկատվական համակարգեր, տվյալագիտություն, ագրոնոմիա, գեոմատիկա, շինարարական ճարտարագիտություն, ագրարային ճարտարագիտություն, էլեկտրոնիկա, զբոսաշրջություն, լոգիստիկա, կենսաբանություն, ավիացիոն և հրթիռային տեխնիկա, կրթական գիտություններ և այլն մասնագիտություններով:  30 տեղ հատկացվել է Լեռնային Ղարաբաղի քաղաքացիների ընդունելությանը՝ առաջնահերթ և կարևորություն ներկայացնող ոլորտների մասնագիտություններով ուսումնառելու համար։ |
|  | **Կարգավորման նպատակը և բնույթը** |
|  | Նախագծի ընդունման նպատակն է կանոնակարգել իրավական դաշտը տվյալ բնագավառում, մասնավորապես մագիստրոսի կրթական ծրագրով տեղերի ընդունելությունը կազմակերպել աշխատաշուկայի պահանջների համապատասխան, ինչպես նաև պատրաստել լայն մտահորիզոն և անհրաժեշտ մասնագիտական գիտելիքներ ունեցող որակյալ կադրեր, որոնք հետագայում իրենց կրթությունը կարող են շարունակել ավելի բարձր կրթական աստիճանում՝ ասպիրանտուրայում: |
|  | **Նախագծի մշակման գործընթացում ներգրավված ինստիտուտներն ու անձինք** |
|  | Կրթության, գիտության, մշակույթի և սպորտի նախարարություն, բարձրագույն մասնագիտական կրթական ծրագրեր իրականացնող հաստատություններ, Լեռնային Ղարաբաղ, Պաշտպանության նախարարություն: |
|  | **Ակնկալվող արդյունքը** |
|  | Նախագծի ընդունմամբ կապահովվի բարձրագույն կրթության շարունակականությունը և մագիստրոսի կրթական ծրագրով բարձր որակավորմամբ կադրերի պատրաստումը: Այն կնպաստի պետության համար առաջնային ու կարևորություն ներկայացնող բնագավառների մասնագետների պատրաստմանը: |
| **7․** | **Այլ տեղեկություններ (եթե այդպիսիք առկա են)** |
|  | Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին տեղեկանքի լրացման անհրաժեշտությունը բացակայում է, քանի որ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն նախատեսվում։ |
| **8.** | **Կապը ռազմավարական փաստաթղթերի հետ** |
|  | 2050 Հայաստանի վերափոխման ռազմավարություն, Կառավարության 2021-2026թթ. ծրագիր, ոլորտային և/կամ այլ ռազմավարություններ:  Նախագիծը բխում է 2050 Հայաստանի վերափոխման ռազմավարության «Կիրթ և կարողունակ քաղաքացի, ժողովուրդ» 1-ին մեգանպատակից և ՀՀ կառավարության 2021-2026թթ. ծրագրի 4.3-րդ գլխով սահմանված բարձրագույն կրթության ոլորտի բարեփոխմանը միտված բարձրագույն ուսումնական հաստատություններ ընդունելության սկզբունքների և մեխանիզմների վերանայման ռազմավարական նպատակներից: |